**Въпрос 1:**

Какво е необходимо да се направи, за да се регистрира обект за производство, преработка и/или дистрибуция на храни?

**Отговор В1:**

За регистрацията на обект заза производство, преработка и/или дистрибуция на храни се подава Заявление за регистрация/одобрение на обект за производство, преработка и/или дистрибуция с храни (Образец КХ № 1), Приложение № 1 към Заповед № РД 11-1696/24.07.2020 г., достъпно на следния линк: <https://bfsa.egov.bg/wps/portal/bfsa-web/home/bfsa.for.business/document.speciments.food.control/document.speciments.food.control/> в Областна дирекция по безопасност на храните, на чиято територия се намира обекта.

Необходимите документи, изискванията, на които трябва да отговарят обектите, както и процедурата по регистрация са описани в чл. 26 от Закона за храните, а именно:

* Заявление по образец, одобрен от изпълнителния директор на Българската агенция по безопасност на храните и приложенията към него;
* копие на:

а) удостоверение за въвеждане в експлоатация по чл. 177, ал. 3 от Закона за устройство на територията – когато е приложимо;

б) издадено разрешение за строеж по чл. 41, ал. 1 от Закона за устройство на територията – за стопански и второстепенни постройки;

в) разрешение за поставяне по чл. 56, ал. 2 от Закона за устройство на територията – за преместваемите обекти;

г) документ, който удостоверява, че обектът не подлежи на въвеждане в експлоатация – когато е приложимо;

* документ за собственост, за наем или за ползване на обекта.

Заявлението трябва да съдържа най-малко следните данни:

1. име и адрес, съответно наименование, седалище и адрес на управление на бизнес оператора и единен идентификационен код по Закона за търговския регистър и регистъра на юридическите лица с нестопанска цел или еквивалентен документ за регистрация в друга държава – членка на Европейския съюз, или друга държава – страна по Споразумението за Европейското икономическо пространство;

2. вид и адрес на обекта;

3. номер и дата на влязло в сила разрешение за ползване по чл. 177, ал. 2 от Закона за устройство на територията – когато е приложимо;

4. видове дейности, извършвани в обекта и свързаните с тях дейности – когато е приложимо;

5. групи храни, включително подгрупи храни, които ще се произвеждат, преработват и/или дистрибутират в обекта;

6. брой подвижни, временни, преместваеми или открити обекти, включително автомати, използвани за целите на обработка и търговия с храни, когато е приложимо, както и адрес на съответните обекти;

7. вид водоснабдяване в обекта и начин на отвеждане на отпадните води;

8. средства за комуникация, които ще се използват при търговия от разстояние;

9. данни за производствения капацитет – за обекти за производство и преработка на храни, или данни за складов капацитет – за обекти за търговия;

10. брой, вид и регистрационен номер на превозните средства, собствени и/или наети, които ще се използват за транспортиране на храни;

11. дата на започване на дейността, която не може да бъде по-рано от 14 дни от датата на подаване на заявлението;

12. деклариране, че при производство на храни в обекта ще се влагат, съответно няма да се влагат, генетично модифицирани храни, съставки и добавки, произведени от генетично модифицирани организми (ГМО), включително компоненти на дадена съставка и вещества, които присъстват в крайния продукт, макар и в променена форма;

13. деклариране, че ще се предлагат храни от биологично производство, като се ползва дерогация по смисъла на чл. 28, параграф 2 от Регламент (ЕО) № 834/2007 на Съвета от 28 юни 2007 г. относно биологичното производство и етикетирането на биологични продукти и за отмяна на Регламент (ЕИО) № 2092/91 (ОВ, L 189/1 от 20 юли 2007 г.) – когато е приложимо;

14. деклариране, че са изпълнени изискванията на Регламент (ЕО) № 852/2004;

15. деклариране, че има разработен проект на система за управление на безопасността на храните, съизмерима с вида и размера на производството, която включва добри практики за производство, преработка и/или дистрибуция на храни, или постоянна процедура или процедури в съответствие с чл. 10, включително технологична документация или национални, утвърдени или браншови ръководства и стандарти за групите храни, които ще се произвеждат, преработват и/или дистрибутират в обекта; за бизнес оператори, извършващи само транспортиране на храни или търговия с храни от наети складови площи и за търговия с храни от разстояние, се изисква само план за осигуряване на проследимост.

***За някои специфични видове обекти са рзписани конкретни правила, както следва:***

**Обектите за производство, преработка и/или дистрибуция на храни от животински произход** подлежат на одобрения по реда на чл. 31 от Закона за храните, както операторът подава до Областна дирекция по безопасност на храните, по местонахождение на обекта Заявление за регистрация/одобрение на обект за производство, преработка и/или дистрибуция с храни (Образец КХ № 1), Приложение № 1 към Заповед № РД 11-1696/24.07.2020 г., достъпно на следния линк: <https://bfsa.egov.bg/wps/portal/bfsa-web/home/bfsa.for.business/document.speciments.food.control/document.speciments.food.control/>

Необходимите документи са следните:

1. заявление по образец, одобрен от изпълнителния директор на Българската агенция по безопасност на храните;

2. копие на:

а) удостоверение за въвеждане в експлоатация по чл. 177, ал. 3 от Закона за устройство на територията – когато е приложимо;

б) издадено разрешение за строеж по чл. 41, ал. 1 от Закона за устройство на територията – за стопански и второстепенни постройки;

в) разрешение за поставяне по чл. 56, ал. 2 от Закона за устройство на територията – за преместваемите обекти;

г) документ, който удостоверява, че обектът не подлежи на въвеждане в експлоатация – когато е приложимо;

3. документи по чл. 55, ал. 1 – в случаите по чл. 50, ал. 1;

4. документ за собственост, за наем или за ползване на обекта.

Заявлението съдържа най-малко:

* име и адрес, съответно наименование, седалище и адрес на управление на бизнес оператора и единен идентификационен код по Закона за търговския регистър и регистъра на юридическите лица с нестопанска цел или еквивалентен документ за регистрация в друга държава – членка на Европейския съюз, или друга държава – страна по Споразумението за Европейското икономическо пространство;
* вид и адрес на обекта;
* номер и дата на влязло в сила разрешение за ползване по чл. 177, ал. 2 от Закона за устройство на територията – когато е приложимо;
* видове дейности, извършвани в обекта, и свързаните с тях дейности – когато е приложимо;
* групи храни, включително подгрупи храни, които ще се произвеждат, преработват и/или дистрибутират в обекта;
* вид водоснабдяване в обекта и начин на отвеждане на отпадните води;
* данни за производствения капацитет – за обекти за производство и преработка на храни;
* средства за комуникация, които ще се използват при търговия с храни от разстояние;
* брой, вид и регистрационен номер на превозните средства, собствени или наети, които ще се използват за транспортиране на храни – в случаите по чл. 50, ал. 1;
* деклариране, че при производство на храни в обекта ще се влагат, съответно няма да се влагат, генетично модифицирани храни, съставки и добавки, произведени от генетично модифицирани организми (ГМО), включително компоненти на дадена съставка и вещества, които присъстват в крайния продукт, макар и в променена форма; деклариране не се изисква от бизнес оператор, извършващ търговия, както и от заведения за обществено хранене;
* деклариране, че има разработен проект на система за управление на безопасността на храните, съизмерима с вида и размера на производството, която включва добри практики за производство, преработка и/или дистрибуция на храни или постоянна процедура или процедури в съответствие с чл. 10, включително технологична документация или национални, утвърдени или браншови ръководства и стандарти за групите храни, които ще се произвеждат, преработват и/или дистрибутират в обекта;
* деклариране, че ще се предлагат храни от биологично производство, като се ползва дерогация по смисъла на чл. 28, параграф 2 от Регламент (ЕО) № 834/2007 на Съвета от 28 юни 2007 г. относно биологичното производство и етикетирането на биологични продукти и за отмяна на Регламент (ЕИО) № 2092/91 (ОВ, L 189/1 от 20 юли 2007 г.) – когато е приложимо.

**Обекти за директна доставка на малки количества първични продукти и доставка на храни от животински произход от обекти за търговия на дребно до друг обект за търговия на дребно като странична, локална и ограничена дейност** се вписват в регистъра на обектите за производство, преработка и/или дистрибуция на храни по реда на чл. 39 от Закона за храните.

Необходимите документи са следните:

1. заявление по образец, одобрен от изпълнителния директор на Българската агенция по безопасност на храните;

Заявлението за регистрация трябва да съдържа следните данни:

1. име и адрес, съответно наименование, седалище и адрес на управление на бизнес оператора и единен идентификационен код по Закона за търговския регистър и регистъра на юридическите лица с нестопанска цел или еквивалентен документ за регистрация в друга държава – членка на Европейския съюз, или друга държава – страна по Споразумението за Европейското икономическо пространство;

2. местонахождение, адрес и номер на обекта за първично производство на храни;

3. вид и наименование на първичните продукти.

За вписване в регистъра ловното сдружение подава до съответната областна дирекция по безопасност на храните по местонахождението на пункта за обработка на дивеч заявление по образец, одобрен от изпълнителния директор на Българската агенция по безопасност на храните, което съдържа:

1. наименование на ловното сдружение и площ на ловностопанските райони на ловните дружини, членуващи в него;

2. местонахождение и капацитет на пункта за обработка на дивеч;

3. отговорни лица за хигиената и поддръжката на пункта за обработка на дивеч, както и правила за организацията на дейността в пункта;

4. вида на дивеча, от който ще се добива месото.

Към заявлението се прилагат:

1. списък с имената на ловците, членуващи в сдружението, които са обучени в съответствие с приложение III, раздел IV, глава I от Регламент (ЕО) № 853/2004;

2. решение за избор на председател и ръководство на сдружението;

3. договор за наем или документ за ползване на пункта за обработка на дивеч.

**Обектите за производство и търговия на едро с материали и предмети, предназначени за контакт с храни** се регистрират по реда на чл. 44 от Закона за храните, като образецът на заявление за регистрация може да бъде намерен на следния линк <https://bfsa.egov.bg/wps/portal/bfsa-web/home/bfsa.for.business/document.speciments.food.control/document.speciments.food.control/>

Необходими документи за регистрация на обектите:

1. заявление по образец, одобрен от изпълнителния директор на Българската агенция по безопасност на храните;

2. копие на:

а) удостоверение за въвеждане в експлоатация по чл. 177, ал. 3 от Закона за устройство на територията – когато е приложимо;

б) издадено разрешение за строеж по чл. 41, ал. 1 от Закона за устройство на територията – за стопански и второстепенни постройки;

в) разрешение за поставяне по чл. 56, ал. 2 от Закона за устройство на територията – за преместваемите обекти;

г) документ, който удостоверява, че обектът не подлежи на въвеждане в експлоатация – когато е приложимо.

***Националният електронен регистър на обектите за производство и търговия на едро и дребно с храни от животински и неживотински произход*** е публичен и достъпен на следния линк: <https://bfsa.egov.bg/wps/portal/bfsa-web/registers/reg%20hrani> и съдържа информация за регистрираните и одобрени обекти по Закона за храните.

**Въпрос 2:**

Какво е необходимо да се направи, за да се регистрира превозно средство за транспорт на храни?

**Отговор В2:**

За регистрация на превозно средство за транспорт на храни се подава заявление по образец, достъпно на следния линк: <https://bfsa.egov.bg/wps/portal/bfsa-web/home/bfsa.for.business/document.speciments.food.control/document.speciments.food.control/> в Областна дирекция по безопасност на храните по седалището на бизнес оператора.

Регистрация на превозно средство може да се извърши в процедурата по [чл. 26](https://web.apis.bg/p.php?i=4354797&b=0#p43196183), [31](https://web.apis.bg/p.php?i=4354797&b=0#p43196184) или [55](https://web.apis.bg/p.php?i=4354797&b=0#p42989931).

На одобрение подлежат превозни средства, с които се извършва транспортиране на храни от животински произход /мляко, месо, риба и др./, брашно, хляб, хлебни и сладкарски изделия. Регистрацията приключва с поставяне на стикер на транспортното средство и вписване в регистъра.

Останалите превозни средства за храни от неживотински произход, включително и готови за консумация кулинарни изделия се обявяват от бизнес оператора и се вписват в регистъра към регистрирания обект.

Бизнес оператор, извършващ само превоз на храни трябва да превозва храната от и до регистриран/одобрен обект и не трябва манипулира храната.

В БАБХ се поддържа Национален регистър на транспортните средства за превоз на суровини и храни от животински произход, който е публичен и достъпен на следния линк: <https://bfsa.egov.bg/wps/portal/bfsa-web/registers/reg%20hrani>

**Въпрос 3:**

Какво е необходимо да се направи, за да се извършва търговия с храни от разстояние?

**Отговор В3:**

За извършане на търговия с храни от разстояние се подава заявление по образец достъпно на интернет страницата на БАБХ на следния линк: <https://bfsa.egov.bg/wps/portal/bfsa-web/home/bfsa.for.business/document.speciments.food.control/document.speciments.food.control/> в Областна дирекция по безопасност на храните по седалището на бизнес оператора.

Редът за регистрация е разписан в чл. 61 от Закона за храните, а именно:

1. Заявлението се подава най-малко 14 дни преди датата на започване на дейността.
2. Заявлението съдържа най-малко:
* име и адрес, съответно наименование, седалище и адрес на управление на лицето и единен идентификационен код по Закона за търговския регистър и регистъра на юридическите лица с нестопанска цел или еквивалентен документ за регистрация в друга държава – членка на Европейския съюз, или друга държава – страна по Споразумението за Европейското икономическо пространство, електронна поща, електронен адрес, телефонен номер и пощенски адрес;
* описание на начина на търговия с храни от разстояние, включително средствата за комуникация: електронен адрес, интернет страница, телефонен номер, пощенски адрес, електронна поща и други, които ще се използват;
* имена или наименования на бизнес операторите, с които са сключени договори за търговия с храни от разстояние и регистрационни номера или номера на одобрение на обектите;
* вид, брой и регистрационни номера на превозните средства, а когато се извършва транспортиране на храни за брашно, хляб, хлебни и сладкарски изделия – номер и дата на издаване на регистрационния стикер;
* деклариране, че се прилага план за проследимост на храните, който е на разположение в обекта по регистрация за проверка от компетентния орган.

Националният Регистър на бизнесо ператорите, които извършват  търговия с храни от разстояние е публичен и достъпен на следния линк: <https://bfsa.egov.bg/wps/portal/bfsa-web/registers/reg%20hrani>

**Въпрос 4:**

### Какво е необходимо да се направи, за да се пусне на пазара хранителна добавка или храна, предназначена за употреба при интензивно мускулно натоварване?

**Отговор В4:**

За пускане за първи път на пазара на територията на Република България на хранителна добавка или храна, предназначена за употреба при интензивно мускулно натоварване, бизнес операторът подава Заявление за пускане на пазара на хранителна добавка и/или храна, предназначена за употреба при интензивно мускулно натоварване (Образец КХ № 24), достъпно на следния линк: <https://bfsa.egov.bg/wps/portal/bfsa-web/home/bfsa.for.business/document.speciments.food.control/document.speciments.food.control/> до изпълнителния директор на Българска агенция по безопасност на храните.

Редът за регистрация е разписан в чл. 79 от Закона за храните.

Заявлението трябва да съдържа най-малко следната информация:

1. име и адрес, съответно наименование, седалище и адрес на управление на бизнес оператора, и единен идентификационен код по Закона за търговския регистър и регистъра на юридическите лица с нестопанска цел или еквивалентен документ за регистрация в друга държава – членка на Европейския съюз, или друга държава – страна по Споразумението за Европейското икономическо пространство;
2. адрес на обекта за производство, а когато дейността в обекта се извършва от бизнес оператор, различен от този по т. 1 – неговото име или наименование, седалище и адрес на управление;
3. вид и адрес на обекта за дистрибуция, когато е различен от този по т. 2;
4. информацията за начина на търговия с храни от разстояние, включително средствата за комуникация: електронен адрес, интернет страница, телефонен номер, пощенски адрес, електронна поща и други, които ще се използват – когато е приложимо;
5. дата на пускане на пазара на територията на Република България на хранителната добавка или храната, предназначена за употреба при интензивно мускулно натоварване, която не може да бъде по-рано от 14 дни от подаване на заявлението;
6. търговско наименование и качествен и количествен състав на хранителната добавка или храната, предназначена за употреба при интензивно мускулно натоварване;
7. предназначение на хранителната добавка или храната.

Към заявлението се прилагат:

1. етикет, с който хранителната добавка или храната, предназначена за употреба при интензивно мускулно натоварване, ще бъде пусната на пазара на територията на Република България;

2. оригинален етикет, когато продуктът не е българско производство;

3. декларация за съответствие на състава на хранителната добавка или храната, предназначена за употреба при интензивно мускулно натоварване, с информацията на етикета, включително за отсъствие в състава им на вещества, определени в съответните наредби

Изискванията към хранителните добавки са определени с Наредба за хранителните добавки /Обн. в ДВ брой 106 от 15.12.2021 г./.

Заявленията за пускане на пазара на хранителна добавка и/или храна, предназначена за употреба при интензивно мускулно натоварване могат да се изпращат и онлайн на следните електронни адреси: ceo@bfsa.bg и bfsa@bfsa.bg , както и да се изпращат по Системата за сигурно електронно връчване.

**Въпрос 5:**

Съществува ли регистър на хранителните добавки и къде може да бъде намерен?

**Отговор В5:**

Съгласно чл. 80, ал. 1 от Закона за храните, компетентният орган – Българската агенция по безопасност на храните вписва в регистър информацията за подадените заявления за регистрация на хранителните добавки и храните, предназначени за употреба при интензивно мускулно натоварване, пуснати на пазара на територията на Република България.

Регистъра на хранителните добавки и храните, предназначени за употреба при интензивно мускулно натоварване, пуснати на пазара на Република България е публичен и достъпен на интернет страницата на Българската агенция по безопасност на храните в секция „Регистри“, подсекция „Контрол на храните“, на следния линк: <https://bfsa.egov.bg/wps/portal/bfsa-web/registers/reg%20dobavki>

**Въпрос 6:**

Кой отговаря за етикетирането на храната, вкл. хранителните добавки и храните за интензивно мускулно натоварване?

**Отговор В6:**

Съгласно чл. 8 от РЕГЛАМЕНТ (ЕС) № 1169/2011 НА ЕВРОПЕЙСКИЯ ПАРЛАМЕНТ И НА СЪВЕТА от 25 октомври 2011 година за предоставянето на информация за храните на потребителите, за изменение на регламенти (ЕО) № 1924/2006 и (ЕО) № 1925/2006 на Европейския парламент и на Съвета и за отмяна на Директива 87/250/ЕИО на Комисията, Директива 90/496/ЕИО на Съвета, Директива 1999/10/ЕО на Комисията, Директива 2000/13/ЕО на Европейския парламент и на Съвета, директиви 2002/67/ЕО и 2008/5/ЕО на Комисията и на Регламент (ЕО) № 608/2004 на Комисията, стопанският субект в хранителната промишленост, който отговаря за информацията за храните, е стопанският субект, под чието име или търговско наименование храната се предлага на пазара, или ако този стопански субект не е установен в Съюза — вносителят на пазара на Съюза.

**Въпрос 7:**

Издава ли се удостоверение на обекти за производство на храни от неживотински произход, търговия и заведения за обществено хранене?

**Отговор В7:**

Не. Съгласно чл. 26 от Закона за храните, Областната дирекция по безопасност на храните по местонахождение на обекта вписва в съответния регистър обекта за производство, преработка и/или дистрибуция на храни за заявените дейности, като действието на регистрацията е безсрочно.

**Въпрос 8:**

Къде могат да бъдат намерени нормативните документи с изискванията за храни?

**Отговор В8:**

На интернет страницата на Българската агенция по безопасност на храните в секция „Документи“ може да откриете образци на документи и законодателство свързано с храните, достъпни на следния линк:

1. За образци документи: [https://bfsa.egov.bg/wps/portal/bfsa-web/home/bfsa.for.business/document.speciments.food.control/document.speciments.food.control/!ut/p/z1/vVPdcpNAFH4Ve8El7EICJL2LiW2MppLSmMBNZ4ENWYVdAktovHJ0xufRGR07jvoM5I1ckqhlapP2xh2G2T3n-85-52eBC6bApWhJQsQJoygSZ8c1Li3rtNM\_bUFoPRt0odEaq7re65kntgkmdUC\_d9GBI-tcteyBAZsvVODW-BcjQ7hN0zqxVU0z1B0f3rE68H78fwt8POqYD-XfArj7838JXOAmPgmAY-iegdWGKque1pabXhvKno6acqDOdNUwvHYLGRXapzzhc-D4jHJMuQQzwrEE5ywWf2-WIWXGUsXLM0JxlkkwYH4eC6CSJdgn1S4TCBYoVYCURYcRe6u0ScPd34RJpftAnw\_FcIQG885KDyGwqxiZzxL8NLg8xzTAqSAJ2yLH6crOwxBn1Vg-ociLcB2yodUtLE993N3W-IwFde8VcDRt04y\_AOAkKMTKMlEyjFJ\_XrkjtGL5ziscCUt5hLlSEBqw4gYuTwlwtseuCIfT443oP-qBU\_4sP63flh\_Lr-sP5fWj8rMwfFu\_L7-XX8of63fldYUVOE0FA-CGEfO2z2\_OeXIsQQkWRaEQLxY9jSUYMZ6L0fgtYHvH9PAd9w0YMR9FGEwxvdW3-uxoOpgsCS7AmLI0FpLtBz6IPqzy3T-dQjV5tVi4nV2\_rjiY\_sfXI67X0mF3GIrEEJ\_LhM4YmB6kJfFYrLjVWMmvZ2dn-vLm9-Y5nsjOYFmsGlF4dPQLraT6GQ!!/dz/d5/L2dBISEvZ0FBIS9nQSEh/?urile=wcm%3Apath%3A%2Fcontent%2Fsite%2Fhome%2Fbfsa.for.business%2Fdocument.speciments.food.control%2Fdocument.speciments.food.control](https://bfsa.egov.bg/wps/portal/bfsa-web/home/bfsa.for.business/document.speciments.food.control/document.speciments.food.control/%21ut/p/z1/vVPdcpNAFH4Ve8El7EICJL2LiW2MppLSmMBNZ4ENWYVdAktovHJ0xufRGR07jvoM5I1ckqhlapP2xh2G2T3n-85-52eBC6bApWhJQsQJoygSZ8c1Li3rtNM_bUFoPRt0odEaq7re65kntgkmdUC_d9GBI-tcteyBAZsvVODW-BcjQ7hN0zqxVU0z1B0f3rE68H78fwt8POqYD-XfArj7838JXOAmPgmAY-iegdWGKque1pabXhvKno6acqDOdNUwvHYLGRXapzzhc-D4jHJMuQQzwrEE5ywWf2-WIWXGUsXLM0JxlkkwYH4eC6CSJdgn1S4TCBYoVYCURYcRe6u0ScPd34RJpftAnw_FcIQG885KDyGwqxiZzxL8NLg8xzTAqSAJ2yLH6crOwxBn1Vg-ociLcB2yodUtLE993N3W-IwFde8VcDRt04y_AOAkKMTKMlEyjFJ_XrkjtGL5ziscCUt5hLlSEBqw4gYuTwlwtseuCIfT443oP-qBU_4sP63flh_Lr-sP5fWj8rMwfFu_L7-XX8of63fldYUVOE0FA-CGEfO2z2_OeXIsQQkWRaEQLxY9jSUYMZ6L0fgtYHvH9PAd9w0YMR9FGEwxvdW3-uxoOpgsCS7AmLI0FpLtBz6IPqzy3T-dQjV5tVi4nV2_rjiY_sfXI67X0mF3GIrEEJ_LhM4YmB6kJfFYrLjVWMmvZ2dn-vLm9-Y5nsjOYFmsGlF4dPQLraT6GQ%21%21/dz/d5/L2dBISEvZ0FBIS9nQSEh/?urile=wcm%3Apath%3A%2Fcontent%2Fsite%2Fhome%2Fbfsa.for.business%2Fdocument.speciments.food.control%2Fdocument.speciments.food.control)
2. За законодателство: [https://bfsa.egov.bg/wps/portal/bfsa-web/about.bfsa/normative.documents/normative.documents/!ut/p/z1/pVTbbpswGH6aXIINBAO9o-khzZSNNskauKkMOIQNMAWTNL3bnqiaNk3atD4DfaMZaLfSNAdtCLDs\_\_sP338wcMAUOAlehAFmIU1wxPe2g64s69Tsn-oQWm8GPYj0iaSqR0eH0pkGLtuA\_tHYhOfWhWSNBgh230nAaemPzxEXa5p1MpJkGUmP-nDDY8L99DcEeG5qL\_Sfi7WT0Vr86w6c7fzfAwc4qRf6wMa-bsygogkIeUjoGoou6KqBBGOGfQ8aXeIp3QrtJSxlc2B7NGEkYR2Yh4x0IHZpwUR3luMOTGgW8xIsiOhTr4g5Kn\_1cCv9mt\_\_pK\_i52yvzmVFaEcD7LLxwoKlTqQ6BgOOT0boWF4DtFicmhKwOQttI80hBKPKRu7RlJz5Vxck8UnGlfjZdUGy1agIApJXHX-cYDcibUit1j6hReaRXlO-t9RvS2-ALRt1nf8CgJ3igIiLVMwJzrx5JY7wihe8kXJBSjMWESYuw8Sny2e4IguB3Wx73BzJDuqg\_0QP7PJ7eVf-KO\_LX\_z7Wt49fC6\_lT8fPvH1S3lfATlIVsAAOEFE3Was54ylBx3YgcvlUgzdWPRo3IERZQVvtSfvjYPpDgf7WouohyMCpiRZq1i7b2UVXC5CsgSTuuejpn7NlCHVRURSJEFyZUPougYUXBV3BV-aqRJCrqFjBPqwIrt9MnjU4Yfra8d8rNQNA9MXIzmnMf9XIynOaCa6RR4mJOeMngZQzFPihfUocgT1xcpARqPdiMq9nA17w4ATw2wuhMmMgulOtW2JO5RMZXPi9rqeBrvuuz2y9k8X2evpeA2ZxhP-xLqyCoWPF\_3bMXFvn736SokWcc\_Vh0x11SC-4qv9G64LzFY!/dz/d5/L2dBISEvZ0FBIS9nQSEh/?urile=wcm%3Apath%3A%2Fcontent%2Fsite%2Fabout.bfsa%2Fnormative.documents%2Fnormative.documents](https://bfsa.egov.bg/wps/portal/bfsa-web/about.bfsa/normative.documents/normative.documents/%21ut/p/z1/pVTbbpswGH6aXIINBAO9o-khzZSNNskauKkMOIQNMAWTNL3bnqiaNk3atD4DfaMZaLfSNAdtCLDs__sP338wcMAUOAlehAFmIU1wxPe2g64s69Tsn-oQWm8GPYj0iaSqR0eH0pkGLtuA_tHYhOfWhWSNBgh230nAaemPzxEXa5p1MpJkGUmP-nDDY8L99DcEeG5qL_Sfi7WT0Vr86w6c7fzfAwc4qRf6wMa-bsygogkIeUjoGoou6KqBBGOGfQ8aXeIp3QrtJSxlc2B7NGEkYR2Yh4x0IHZpwUR3luMOTGgW8xIsiOhTr4g5Kn_1cCv9mt__pK_i52yvzmVFaEcD7LLxwoKlTqQ6BgOOT0boWF4DtFicmhKwOQttI80hBKPKRu7RlJz5Vxck8UnGlfjZdUGy1agIApJXHX-cYDcibUit1j6hReaRXlO-t9RvS2-ALRt1nf8CgJ3igIiLVMwJzrx5JY7wihe8kXJBSjMWESYuw8Sny2e4IguB3Wx73BzJDuqg_0QP7PJ7eVf-KO_LX_z7Wt49fC6_lT8fPvH1S3lfATlIVsAAOEFE3Was54ylBx3YgcvlUgzdWPRo3IERZQVvtSfvjYPpDgf7WouohyMCpiRZq1i7b2UVXC5CsgSTuuejpn7NlCHVRURSJEFyZUPougYUXBV3BV-aqRJCrqFjBPqwIrt9MnjU4Yfra8d8rNQNA9MXIzmnMf9XIynOaCa6RR4mJOeMngZQzFPihfUocgT1xcpARqPdiMq9nA17w4ATw2wuhMmMgulOtW2JO5RMZXPi9rqeBrvuuz2y9k8X2evpeA2ZxhP-xLqyCoWPF_3bMXFvn736SokWcc_Vh0x11SC-4qv9G64LzFY%21/dz/d5/L2dBISEvZ0FBIS9nQSEh/?urile=wcm%3Apath%3A%2Fcontent%2Fsite%2Fabout.bfsa%2Fnormative.documents%2Fnormative.documents)